সুন্দরবনের নামখানায় জগদ্ধাত্রী পুজোয় ‘কল্পলোক’

নামখানা: গোটা রাজ্যের সঙ্গে তাল মিলিয়ে সুন্দরবনের (Sundarban) প্রত্যন্ত অঞ্চলেও শুরু হয়েছে জগদ্ধাত্রী (Jagaddhatri Puja) আরাধনা। নামখানা ব্লকের নারায়নপুর ফ্রেন্ডস অ্যাসোসিয়েশন এ বছর পা দিল তাদের ৩৩তম বর্ষে (District news)।

আরও পড়ুন: মহাকাল মন্দিরে পোশাক ফতোয়া! ছোট পোশাকে নিষেধাজ্ঞা

উদ্যোক্তাদের এবারের মূল ভাবনা ‘কল্পলোক’। মণ্ডপজুড়ে ফুটে উঠেছে এক অপূর্ব কল্পনার জগৎ। সাদা ফোমের উপর ফেব্রিকের নিখুঁত কাজের মাধ্যমে তৈরি হয়েছে নীল আকাশ, সাদা মেঘের ভেলা, পক্ষীরাজের ঘোড়া ও চন্দ্র-সূর্যের মনোরম ছোঁয়া। মণ্ডপের অভ্যন্তরে সাবেকি বেশে বিরাজমান দেবী জগদ্ধাত্রী।

পূজা উদ্যোক্তাদের আশা, তাঁদের এই অভিনব মণ্ডপসজ্জা এবং ঐতিহ্যবাহী প্রতিমা দর্শনে এ বছর অসংখ্য দর্শনার্থী ভিড় জমাবেন সুন্দরবনের এই প্রান্তে। স্থানীয় বাসিন্দাদের মতে, এই উৎসব আনন্দ ও ঐক্যের নতুন বার্তা নিয়ে এসেছে নামখানায়।